:மயூரநாதன், நல்ல ஆய்வு. உங்கள் ஊகம் சரியென்றே தோன்றுகிறது. மற்றபடி, அண்மையில் தமிழக அரசு அரசியல் காரணங்களுக்காகவும், கொள்கை காரணங்களுக்காகவும் ஒரு தமிழ் மலர்ச்சியை ஏற்படுத்த முனைகிறது. இதோடு இங்குள்ள பொருளாதார வளர்ச்சியும் இணையும்போது மக்களுக்கு வாழ்தேவையில் "இரண்டாம் தரமான" மொழி, இலக்கியம், பண்பாடு போன்றவற்றில் நாட்டம் கூடுதலாகும். (இலங்கையில் இவை "முதல் தரத்" தேவைகள் என்பதை ஓரளவு உணர முடிகிறது.) ஊடகங்களின் தனியார்மயத்தினால் அவை பல்கி வருகின்றன. இவைகள் கொஞ்சம் மொழிச்சிதைவை ஏற்படுத்தினாலும் ஓரளவு துணை புரிகின்றன. இணையமும் வேகமாக வளர்ந்து வருகிறது.  
:பிரெஞ்சு மக்கள்தொகையை ஒத்த தொகை கொண்ட நாம், அவர்களையொத்த பொருளாதார வலி பெற்றால் தானாக மரியாதை உலக அரங்கில் கிடைக்கும். அந்நாளுக்குக் காத்திருப்போம். "கோழியா முட்டையா" என்ற சிக்கலை விக்கியால்தான் உடைக்க முடியும். நல்ல தரமான உள்ளடக்கத்தை வளர்ப்போம். விரைவில் பயன் பெருகும். இதுபோன்ற இணைப்பு ஊடகங்களில் ஒரு "critical mass" வந்துவிட்டால் பலமடங்கு வளர்ச்சி பெறும். நம்பிக்கையுடன் காத்திருப்போம். -- Sundar <sup>\பேச்சு</sup> 14:03, 6 அக்டோபர் 2006 (UTC)  
:: சுந்தர் நீங்கள் சொல்வதுதான் தமிழுக்கு எதிர்காலம் போலத் தோன்றுகின்றது, அதாவது இரண்டாம் மொழி. உலகமய சூழலில் ஆங்கிலத்தின் வீச்சுக்கு நாம் பொருளாதார நோக்கில் மதிப்பளித்தே ஆகவேண்டிய சூழல் இன்று உள்ளது. ஆனால், அதே உலகமய சூழல் ஆங்கில சூழலை சவாலுக்கு உள்ளாக்கும். சீனா பலம்பெறும் பொழுது, பிரேசில் பலம் பெறும் பொழுது, ரஸ்சியா பலம் பெறும் பொழுது, தற்போதை யப்பான் போல் பல முனைகள் தோன்றும். அப்படிப்பட்ட சூழலில் மொழிபெயர்ப்பு என்பது சாதாரணமாக வந்து விடும். இப்பொழுதே புலம்பெயர்ந்த குடும்பங்களில் பல்மொழி என்பது மிக சாதாரணம். யேர்மன் மொழி, பிரேஞ்சு மொழி, யப்பானிஸ் மொழி ஆகியவை ஈழத்தமிழர்களிடம் இப்பொழுது ஆழுமை கொண்டுள்ளது எனலாம். ஒரு காலத்தில் ரஷ்சிய மொழியும் ஆதிக்கம் கொண்டிருந்தது. இனி சீன மொழியும் முக்கியத்துவம் பெறலாம். எனவே எதிர்காலம் இன்னும் தெளிவில்லாமலே இருக்கின்றது. ஆனால் ஒன்று, 25000 மக்களைக் கொண்ட இனுக்ரிருற் மொழி தன்னை நிலைநிறுத்த தேவை இருக்கும்பொழுது தமிழ் அவ்வளவு இலகுவில் விட்டுக்கொடுக்காது, இதவே அதன் வரலாறக இருந்து வந்துள்ளது.  
:: **கனடாவில் சில அரச சேவைகள் 100 மேற்பட்ட மொழிகளில் வழங்க அரசு முற்படும் பொழுது (தேவைகளுக்கு ஏற்ப), தமிழக அரசசேவைகளின் இணையத்தளங்கள் 95% ஆங்கிலத்தில் மட்டும் இருப்பது அரசியல்வாதிகளின் பேச்சுக்கும் நடைமுறைக்கும் இருக்கும் பெரிய வித்தியாசத்தை கோடிட்டு காட்டுகின்றது. ** --Natkeeran 15:35, 6 அக்டோபர் 2006 (UTC)
:::அரசிதழ்கள் அண்மையில் வெளியிடப்படுபவற்றில் பெரும்பாலானவை தமிழிலும் வெளியிடப்படுகின்றன. சில தமிழில் மட்டுமே வெளியிடப்படுகின்றன. அரசை நியாயப்படுத்துவதற்காகக் கூறவில்லை. உண்மை நிலையைச் சொல்கிறேன். பார்க்க: http://www.tn.gov.in/tamiltngov/default.htm மற்றும் http://www.tn.gov.in/tamiltngov/tamilarasu/default.htm கண்டிப்பாக இன்னும் கூடுதலாக கனடாவைப் போல் செய்ய வேண்டும் என்றாலும் இப்போது நிலைமை தேறி வருவது கண்டு மகிழ்ச்சியே. -- Sundar <sup>\பேச்சு</sup> 15:54, 6 அக்டோபர் 2006 (UTC)  
::: http://www.cyberjournalist.org.in/linkstn.html சுந்தர் பல காலமாக கவனிக்கின்றேன், அவ்வளவு முன்னேற்றம் இல்லை. --Natkeeran 16:04, 6 அக்டோபர் 2006 (UTC)
::::முன்பிற்கு இப்பொழுது பரவாயில்லை, அரசிதழ்கள் கூட ஆங்கிலத்தில் மட்டும் இருந்து வந்தன. இருப்பினும் உங்கள் இணைப்பின் வழி சென்று பார்க்கையில் கவலையளிக்கிறது. -- Sundar <sup>\பேச்சு</sup> 16:17, 6 அக்டோபர் 2006 (UTC)  
தமிழக அரசுத்தளங்கள், தமிழக மக்களுக்கு தொடர்புடைய தளங்கள் பெரும்பாலும் ஆங்கிலத்தில் இருப்பது கவலைக்குரியதும் வெட்கப்படுவதற்கும் உரியது. இணைய அணுக்கம் அதிகரித்து கடைக்கோடித் தமிழனை சேரும்போது நிச்சயம் இந்நிலை வணிகத் தேவை, அரசியல் மற்றும் நிர்வாகக் காரணங்களுக்காக மாறும் என்பது என் கணிப்பு. நகர்பேசி இயங்குதளம், கணினி இயங்குதளம் ஆகியவையும் நிச்சயம் தமிழில் வரும். அவரவர் மொழியில் விற்றால் தான் நிறைய விற்கலாம் என்பது வணிக நிறுவனங்களுக்குத் தெரியும். மாவாட்டி, mixi போல் ஒரு switch போட்டு இயக்கும் பொறிகளாய் அல்லாமல் இயக்குவதற்கு குறைந்தபட்ச மொழியறிவும் தேவையாயிருப்பதால் இவை நிச்சயம் தமிழில் வரும். --ரவி 16:28, 6 அக்டோபர் 2006 (UTC)  
நாம் சிரமமெடுத்து எழுதும் அறிவியல் கட்டுரைகள் உண்மையில் படிக்கப்படுகின்றனவா, யாருக்கு தேவையுடையதாயிருக்கும், தேவையுடையவர்களை அது சென்று சேருமா என்ற மயூரனாதனின் சிந்தனை நியாயமானது. எனினும் இவ்விதயத்தை positiveஆக நோக்க பல காரணங்கள் உள்ளன. கடந்த 5, 6 ஆண்டுகளில் தமிழ்நாட்டில் படித்த மக்கள், கல்லூரி இளைஞர்களிடையே எழுந்த இணைய விழிப்புணர்வு மிகவும் குறிப்பிடத்தக்கது. இந்த காலத்தில் இணைய, நகர்பேசித் தொழில்நுட்பங்கள் ஆகியவற்றின் பரவல் விகிதமும் மிகவும் அதிகம். பொதுவாக மக்களுக்குப் பயன்படும் தொழில்நுட்பம் exponential விகிதத்தில் பெருகும் என்று கூறுவார்கள். அந்த வகையில் வரும் ஒரு சில ஆண்டுகளிலும் 2020க்குள்ளும் இணைய அறிவு, இணைய அணுக்கம் இன்று வீட்டுக்கு வீடு தொலைக்காட்சி இருப்பது போல் மிகச் சாதாரணமாக மிகக் குறைந்த விலையில் வரும். தொலைக்காட்சி, satellite tv ஆகியவை வெளிநாட்டிலேயே முதலில் உருவாக்கப்பட்டாலும் தமிழ்நாட்டுக்கு வந்த பிறகு தமிழ் நிகழ்ச்சிகளை காட்டித் தான் வெற்றி அடைந்து வருகிறார்கள். அது போல் இணையமும் பரவலாகும் போது தமிழ் கணிமையின் தேவை மிக அதிகமாக இருக்கும். தற்போதே முழுக்க தமிழில் அமைந்த e-commerce தளங்கள் இருப்பதை காணலாம். வீட்டுக்கு வீடு இணையம் வரும்போது தமிழ் வழி அறிவுத்தேடல் மிகவும் முக்கியத்துவம் பெறும். (எங்கள் நிறுவனத்தின் கணிப்பில் இப்பொழுது ஆங்கில தளங்களுக்கு உள்ள சந்தைப் பருமையைக் காட்டிலும் வட்டார மொழிகளுக்கான இணையச் சந்தை பல மடங்காகும். -- Sundar <sup>\பேச்சு</sup> 16:17, 6 அக்டோபர் 2006 (UTC))  
என்ன தான் தமிழ்நாட்டுத் தமிழர்கள் ஆங்கிலம் பேசுவது போலவும் ஆங்கில அறிவு உடையவர்கள் போல் காட்டிக் கொண்டாலும் பெரும்பாலான தமிழர்களின் ஆங்கில புரிந்து கொள்ளும் திறன் (comprehension) மிகவும் மட்டுப்படுத்தப்பட்டதே. நுனி நாக்கு ஆங்கிலம் பேசும் மக்கள் உண்மையில் சமூகத்தின் cream layer. நுணுக்கமான ஆங்கில அறிவு, vocabulary இல்லாமலேயே மேம்போக்காக ஆங்கிலம் பேசி ஒப்பேற்றும் பலரும் உள்ளனர். (இது மிகக் கவலைக்குறியது. இந்நிலையினால் ததய்மொழியும் இல்லாமல் சிந்தைத் தெளிவும் இல்லாமல் ஆகிவிடுகிறது. கண்கூடாகக் காண்கிறேன். -- Sundar <sup>\பேச்சு</sup> 16:17, 6 அக்டோபர் 2006 (UTC)) மிகத் தரமான ஆங்கிலப் பள்ளிகள், கல்லூரிகளில் பயில்வோர் அன்றி பிறரால் ஆங்கிலம் மூலமாகவே வேகமாகவும் நுணுக்கமாகவும் விதயங்களை அறிந்து கொள்ள முடியாது. தமிழ் மூலம் விதயங்களைப் புரிந்து கொள்ளும் ஆர்வம், இன்னும் உயிர்ப்புடனே இருக்கும். அதற்கு யாரும் தீனி தருவதில்லை. அவ்வளவுதான். தமிழில் அறிவியல் கட்டுரைகள் எழுத முடியாது என்ற மனத்தடையை முதலில் உடைத்தால் தமிழில் அறிவியல் கருத்துக்களை சிந்திக்க முடியாது என்ற அடுத்த மனத்தடையை உடைக்கலாம்.  
பத்தாண்டுகளுக்கு முன்பே இந்தியா டுடே தமிழ்ப்பதிப்பு வந்தது. தற்போது, எம். எஸ். என், யாகூ ஆகியவை தமிழ்ப்பதிப்புகளை கொண்டு வருகின்றன. இப்படி இருக்கையில் நம் விக்கிபீடியாவின் பயன்பாட்டை பற்றி கவலை கொள்ளத் தேவையில்லை. தமிழ்நாட்டில் ஆங்கில வழியப் பள்ளிகள், கல்லூரிகள் நிறைந்திருப்பது போல் தோன்றினாலும் தமிழ் வழி தனியார் மற்றும் அரசுப் பள்ளிகள், கலை மற்றும் அறிவியல் கல்லூரிகளின் எண்ணிக்கையும் கணிசமானவை. இவர்களில் பயில்வோரும் மிக அதிகம். (ஆங்கில வழியில் பயில்வோரை விட அதிகமாகக் கூட இருக்கலாம்..தரவுகளைத் தேடிப் பார்க்கிறேன்.)  
பள்ளிகள், கல்லூரிகளில் இணைய அணுக்கம் அதிகரிக்கும்போது (என் கணிப்பில் இன்னும் 5,6 ஆண்டுகள்) தமிழ் விக்கிபீடியாவின் பயன்பாடு அதிகமாகும். ஆங்கில விக்கிபீடியா கூட 2001ல் தொடங்கி இப்பொழுது தான் சிறப்பான நிலையை அடைந்திருப்பது கவனிக்கத்தக்கது. போன தலைமுறையில் தமிழில் கற்றவர்கள் இந்த தலைமுறையில் ஆங்கிலத்தில் படிக்கும் தங்கள் பிள்ளைகளுக்கு கருத்துக்களை விளக்க விக்கிபீடியாவை நாடலாம். இந்த தலைமுறையில் ஆங்கிலத்தில் படிப்பவர்கள் கூட விதயங்களை தெளிவாகவும் எளிதாகவும் புரிந்து கொள்ள தமிழ் விக்கிபீடியாவை நாடுவர்.
(முற்றிலும் உண்மை. பல அறிவியல் கட்டுரைகளை நான் எழுதும்போது முன்னெப்போதும் இல்லாத அளவு புரிதலைப் பெற்றிருக்கிறேன். -- Sundar <sup>\பேச்சு</sup> 16:17, 6 அக்டோபர் 2006 (UTC))  
இன்று குப்பன் சுப்பனெல்லாம் நகர்பேசி பயன்படுத்துவது போல் வெகு விரைவில் இணையமும் அனைவரின் கைகளில் தவழும் காலம் வரும்..(இந்த தேர்தலுக்கு இலவச தொலைக்காட்சிப் பெட்டி, செயற்கை கோள் தொலைக்காட்சி இணைப்பு, எரிவாயு அடுப்பு தந்தார்கள்..இனி அடுத்த தேர்தலுக்கு மிச்சமிருப்பது நகர்பேசியும் கணினியும் தான்! அதற்கடுத்த தேர்தலில் இரு சக்கர வாகனம் முதல் ஹெலிகாப்டர் வரை எதிர்பார்க்கலாம் :)) அப்பொழுது தமிழ் விக்கிபீடியாவின் பங்கும் ஆங்கில விக்கிபீடியாவுக்கு ஒத்ததாய் மாறும் என்ற நம்பிக்கை நிறையவே உள்ளது. சரியான நேரத்தில் தான் விதைத்திருக்கிறோம். நிச்சயம் நல்ல விளைச்சல் வரும் !(அங்க இங்க சுத்தி கடைசியில் சுந்தரின் உழவு உவமைக்கு வந்தாச்சு ;)!)--ரவி 16:04, 6 அக்டோபர் 2006 (UTC)
: :) -- Sundar <sup>\பேச்சு</sup> 16:17, 6 அக்டோபர் 2006 (UTC)